**2. Το δημοκρατικό πολίτευμα σταθεροποιείται - Ο Περικλής και το Δημοκρατικό Πολίτευμα**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Στην πολιτική ζωή της Αθήνας, μετά τη λήξη των Περσικών Πολέμων, κυριαρχούν δύο κόμματα: το αριστοκρατικό και το δημοκρατικό.

Το πολίτευμα, όπως είχε οργανωθεί από τον Κλεισθένη, εξελίσσεται και γίνεται πιο δημοκρατικό => Τα πρόσωπα υποτάσσονται στο λαό.

Ο Μιλτιάδης πεθαίνει στη φυλακή και ο Θεμιστοκλής στην εξορία.

Οι κύριοι εκπρόσωποι της νέας γενικά, ο Κίμων και ο Περικλής, υποτάσσονται στη θέληση του λαού.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Η νομιμοφροσύνη του Κίμωνα είναι ενδεικτική:

α. δέχεται αδιαμαρτύρητα τον εξοστρακισμό του το 461 π.Χ.

β. όταν η πατρίδα τον ανακαλεί, τίθεται επικεφαλής του στόλου στην τελευταία μάχη εναντίον των Περσών

γ. πεθαίνει στη ναυμαχία πολιορκώντας τη Σαλαμίνα της Κύπρου (449 π.Χ.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ο Περικλής

Ο Περικλής είναι πρώτος ανάμεσα στους πολίτες: αν και κυριαρχεί και συγκεντρώνει εκτεταμένες εξουσίες, δεν παρέκαμψε ποτέ τη δημοκρατική νομιμότητα.

Κατάγεται από τη γενιά των Αλκμεωνιδών και ήταν μαθητής του Αναξαγόρα.

Υποστηρικτής του δημοκρατικού Εφιάλτη (462 π.Χ.), εμφανίζεται στο πολιτικό προσκήνιο, όταν το δημοκρατικό κόμμα εξοστρακίζει τον Κίμωνα (με αφορμή την ανάμειξή του στην επανάσταση των Μεσσηνίων ειλώτων).

Μαζί με τον Εφιάλτη θα αγωνιστούν για περιορισμό των συντηρητικών εξουσιών και ενίσχυση της δημοκρατίας:α) Αφαίρεση κάθε πολιτικής εξουσίας καθώς και του προνομίου απονομής Δικαιοσύνης, από τον Άρειο Πάγο.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Μετά τη δολοφονία του Εφιάλτη και την αποδυνάμωση του Κίμωνα, ο Περικλής αρχίζει να εφαρμόζει το πρόγραμμά του:

α. η δημοκρατία στηρίζεται στην ισότητα όλων απέναντι στον νόμο

β. θεμελιώνεται η ελευθερία των ατόμων να διάγουν άνετη ζωή.

γ. Καθιερώνεται η μισθοφορία: ενίσχυση των οικονομικά ασθενέστερων για να μπορούν να παρακολουθούν τις συνεδριάσεις της εκκλησίας του Δήμου.

δ. Ακόμα και οι φτωχότεροι μπορούσαν να καταλάβουν πολιτειακά αξιώματα.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Θεωρικά Χρήματα => Η Πολιτεία αναπτύσσει θεσμούς κοινωνικής προστασίας και πληρώνει για του φτωχότερους το εισιτήριο για την είσοδό τους στου θέατρο.

Επίσης, προωθείται η ανοικοδόμηση δημοσίων έργων, η οποία θα προσφέρει δουλειά σε πολλούς Αθηναίους και θα αλλάξει την όψη της Αθήνας

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Μετά την Ειρήνη του Καλλία:

α. οι Αθηναίοι εξασφαλίζουν την ειρήνη (απόλυτη κυριαρχία στο Αιγαίο)

β. εξομάλυνση σχέσεων με τη Σπάρτη (446 π.Χ.: Τριακοντούτεις Σπονδαί).

γ. πολιτική, οικονομική, πνευματική ανάπτυξη της Αθήνας.